Source: https://www.riigiteataja.ee/akt/129122018004?leiaKehtiv
Timestamp: 2019-12-11 18:01:29+00:00
Document Index: 3505751

Matched Legal Cases: ['§ 2', '§ 3', '§ 5', '§ 6', '§ 7', '§ 8', '§ 10', '§ 11', '§ 35', '§ 2', '§ 3', '§ 5', '§ 6', '§ 9', '§ 7', '§ 12', '§ 8', '§ 35', '§ 7', '§ 7', '§ 10', '§ 11']

Relvaeksami nõuded ja läbiviimise kord ning soetamisloa ja relvaloa andmise kord – Riigi Teataja
Relvaeksami nõuded ja läbiviimise kord ning soetamisloa ja relvaloa andmise kord
Relvaeksami nõuded ja läbiviimise kord ning soetamisloa ja relvaloa andmise kord - sisukord
§ 2 Eksami vastuvõtmine
§ 3 Eksamikomisjon ja eksami vastuvõtja
§ 5 Eksam
§ 6 Teooriaeksam
§ 7 Laskekatse
§ 8 Relvaluba omava isiku täiendav laskekatse
§ 10 Eksamitulemuse vormistamine
§ 11 Soetamisloa ja relvaloa andmine
RT I, 29.12.2018, 4
RT I, 27.03.2015, 4
19.06.2018 RT I, 28.06.2018, 1 01.07.2018, osaliselt 01.01.2019; tekstis asendatud läbivalt sõnad „teooriaeksami laskmiskatse“ sõnaga „laskekatse“ vastavas käändes.
Määrus kehtestatakse relvaseaduse § 35 lõike 6 alusel.
Määruses kehtestatakse relvaeksami (edaspidi eksam) nõuded ja selle läbiviimise ning soetamisloa ja relvaloa andmise kord.
§ 2. Eksami vastuvõtmine
(1) Eksamineerimist korraldab ja eksamitulemusi hindab Politsei- ja Piirivalveamet.
(2) Eksami läbiviimise aja ja koha määrab ning eksamineeritavale teatab need Politsei- ja Piirivalveamet.
(3) [Kehtetu - RT I, 28.06.2018, 1 - jõust. 01.07.2018]
(4) Kui eksamile registreerinud isik ei saa määratud ajaks eksamile ilmuda, peab ta sellest Politsei- ja Piirivalveametit teavitama vähemalt kolm tööpäeva enne eksamiks määratud kuupäeva kirjalikku taasesitamist võimaldavas vormis. Hilisema teavitamise korral eksamiaega ei muudeta, välja arvatud juhul, kui hilisem teavitamine on tingitud isiku ootamatust haigestumisest või muust asjaolust, mida isik ei saanud mõjutada, ja mõistlikkuse põhimõttest lähtudes ei saanud selle asjaoluga arvestamist või selle vältimist isikult oodata ning ta esitab selle kohta Politsei- ja Piirivalveametile asjakohase tõendi.
(5) Kui eksamile registreerinud isik ei ilmu eksamile või ta ei ole oma eksamile mitteilmumisest ettenähtud aja jooksul Politsei- ja Piirivalveametit teavitanud, loetakse eksam mittesooritatuks ning eksami eest tasutud riigilõiv kasutatuks. Eksami protokolli märgitakse „eksamile mitte ilmunud”.
§ 3. Eksamikomisjon ja eksami vastuvõtja
(1) Eksamikomisjon moodustatakse Politsei- ja Piirivalveameti peadirektori käskkirjaga või tema volitatud ametniku kirjaliku otsusega. Eksamikomisjonis on vähemalt kaks liiget, kellest üks on eksamikomisjoni esimees. Komisjoni liikmeks võib nimetada ka teise ametiasutuse esindaja.
[RT I, 28.06.2018, 1 - jõust. 01.07.2018]
(11) Kui teooriaeksami testi täitmine korraldatakse eksamiklassis arvutis, viibib eksamiklassis vähemalt eksamikomisjoni esimees.
(2) Eksamikomisjoni liige peab tundma relvaseadust, selle alusel kehtestatud õigusakte ning eksami vastuvõtmise metoodikat.
(3) Relva käsitsemise katse (edaspidi laskekatse) võtab vastu eksamikomisjoni liige, kellel on kehtiv relvaluba või kellele on Politsei- ja Piirivalveameti peadirektori käskkirjaga või tema volitatud ametniku kirjaliku otsusega antud teenistusrelva kandmise õigus.
(1) Eksamile lubatakse isik, kes on tasunud eksami vastuvõtmise eest riigilõivu.
(2) Eksamile lubatakse isikut tõendavate dokumentide seaduses sätestatud isikut tõendava dokumendi alusel.
§ 5. Eksam
(1) Soetamisloa ja relvaloa taotleja teadmiste, oskuste, käitumise ja hoiakute vastavuse hindamise eksam koosneb teooriaeksamist ning seejärel laskekatsest.
(2) Eksamineeritavat, kes teooriaeksamit ei soorita, laskekatsele ei lubata. Eksam loetakse sooritatuks, kui teooriaeksami ja laskekatse tulemus on positiivne.
(3) Enne eksami sooritamist tutvustatakse eksamineeritavale eksamikorda ja -tingimusi.
(4) Eksami ajal on keelatud kasutada abi- ja lisavahendeid, samuti kõrvaliste isikute abi ning suunavaid märkusi, mis võivad mõjutada eksami iseseisvat sooritamist. Kui eksamineeritav rikub eksamil kehtivat korda, eksam katkestatakse ning loetakse mittesooritatuks.
§ 6. Teooriaeksam
(1) Teooriaeksam on kirjalik. Eksamineeritava põhjendatud taotlusel võib eksamikomisjoni esimehe otsusel võtta eksami vastu suuliselt.
(2) Teooriaeksamil kontrollitakse eksamineeritava teadmisi järgmistes valdkondades:
1) relva soetamine, registreerimine, võõrandamine, sisse- ja väljaviimine, edasitoimetamine;
2) tulirelva seaduspärane hoidmine, kasutamine, kandmine,
3) [kehtetu - RT I, 28.06.2018, 1 - jõust. 01.07.2018]
4) vastutus relvaseaduse ja selle alusel kehtestatud õigusaktides sätestatud nõuete rikkumise eest;
(3) Teooriaeksami valikvastustega testi koostab ja kinnitab Politsei- ja Piirivalveameti peadirektor või tema volitatud ametnik. Igas testis on kümme valikvastustega küsimust käesoleva paragrahvi lõikes 2 sätestatud valdkondades.
(4) Teooriaeksami sooritamiseks on aega 30 minutit, tõlgi osavõtul on eksami sooritamiseks aega 45 minutit. Teooriaeksam loetakse sooritatuks, kui eksamineeritav on vastanud testi kümnest küsimusest õigesti vähemalt kaheksale küsimusele. Ettenähtud aja jooksul vastamata jäänud küsimused loetakse valesti vastatuks.
(5) Eksamitulemusest teatatakse eksamineeritavale suuliselt kohe pärast vastuste kontrollimist ja see fikseeritakse eksamiprotokollis. Eksami mittesooritamine vormistatakse vajaduse korral kirjalikult ning see tehakse eksamineeritavale teatavaks haldusmenetluse seaduses sätestatud korras..
(6) Eksamineeritava tehtud teooriaeksami testi säilitab Politsei- ja Piirivalveamet vähemalt käesoleva määruse § 9 lõikes 1 nimetatud tähtaja saabumiseni.
§ 7. Laskekatse
(1) Laskekatsele lubatakse eksamineeritav pärast teooriaeksami sooritamist.
(2) Laskekatse sooritatakse eksamikomisjoni juuresolekul lasketiirus või laskepaigas.
(3) Laskekatse toimub kahes osas. Esimeses osas kontrollitakse õpperelvaga või laadimata relvaga eksamineeritava oskusi relva käsitsemisel.
(4) Kui eksamineeritav ei käsitse relva õigesti, teeb seda ebakindlalt või rikub ohutusnõudeid, laskekatse lõpetatakse ja loetakse mittesooritatuks.
(5) Laskekatse teine osa on tulejoonelt laskmine relvaseaduse § 12 lõikes 1 nimetatud relvaliigist, mida eksamineeritav soovib soetada või mille kandmise luba ta taotleb.
(6) Kui laskekatse teises osas tehakse ohtlikke vigu ja relva oskamatu käsitsemisega luuakse tulejoonel ohtlik olukord, laskmiskatse lõpetatakse ning see loetakse mittesooritatuks.
(9) Laskekatse tulemus tehakse eksamineeritavale teatavaks suuliselt pärast selle kontrollimist ja see fikseeritakse eksamiprotokollis. Eksami mittesooritamine vormistatakse vajaduse korral kirjalikult ning see tehakse eksamineeritavale teatavaks haldusmenetluse seaduses sätestatud korras.
(10) Kui laskekatse ebaõnnestub, võib seda korrata mitte varem kui viie päeva pärast, kuid mitte hiljem kui kahe kuu jooksul teooriaeksami sooritamise päevast arvates. Kui laskekatset ei sooritata nimetatud tähtaja jooksul, peab uuesti sooritama ka teooriaeksami.
§ 8. Relvaluba omava isiku täiendav laskekatse
(1) Relvaseaduse § 35 lõikes 8 sätestatud juhul kontrollitakse relvaluba omava isiku täiendaval laskekatsel, kas eksamineeritav on pädev käsitsema teist liiki tulirelva.
(2) Kui täiendav laskekatse sooritatakse seepärast, et kehtivusaja lõppemise tõttu vahetada välja relvaluba, millel on märgitud relva otstarbena üksnes turvalisuse tagamine (enese ja vara kaitseks), sooritatakse tulejoonelt laskmine isiku relvaloale märgitud igasse relvaliiki kuuluva relvaga. Laskekatsel võib Politsei- ja Piirivalveameti nõusolekul kasutada isikule kuuluvat relva ja laskemoona.
(3) Täiendav laskekatse sooritatakse käesoleva määruse § 7 lõigetes 2–8 sätestatud korras.
(4) Enne täiendava laskekatse sooritamist tutvustatakse eksamineeritavale eksamikorda ja tingimusi. Eksamikorda rikkunud eksamineeritava laskekatse loetakse mittesooritatuks.
(5) Täiendava laskekatse tulemus tehakse eksamineeritavale teatavaks käesoleva määruse § 7 lõikes 9 ette nähtud korras.
(6) Kui eksamineeritav ei sooritanud täiendavat laskekatset, võib seda kõige varem korrata viie päeva pärast.
[RT I, 28.06.2018, 1 - jõust. 01.01.2019]
(1) Teooriaeksami või laskekatse tulemusega mittenõustumisel võib esitada Politsei- ja Piirivalveametile vaide haldusmenetluse seaduses sätestatud korras 30 päeva jooksul tulemuse teadasaamisest arvates.
§ 10. Eksamitulemuse vormistamine
(1) Eksamitulemuse kohta vormistatakse protokoll, millele kirjutavad alla kõik eksami vastuvõtnud komisjoni liikmed.
(2) Käesoleva paragrahvi lõikes 1 nimetatud protokolli väljavõtet hoitakse relvatoimikus.
(3) [Kehtetu - RT I, 29.12.2018, 2 - jõust. 01.01.2019]
§ 11. Soetamisloa ja relvaloa andmine
(1) Soetamisluba või relvaluba antakse eksamineerija suulise otsuse alusel isikule, kes on edukalt sooritanud nõutavad eksami või selle osa.
(2) Soetamisloa või relvaloa andmisest keeldumise kohta antakse kirjalikult vormistatud haldusakt.
(3) Isiku taotlusel, kellel on selleks põhjendatud huvi, antakse kirjalikult vormistatud haldusakt soetamisloa või relvaloa andmise kohta.
[Käesolevast teksitst välja jäetud.]
Lisa Märklehe näidis